b'\n_START_ARTICLE_\nAitolia\n_START_PARAGRAPH_\nAitolia (gresk: \xce\x91\xe1\xbc\xb0\xcf\x84\xcf\x89\xce\xbb\xce\xaf\xce\xb1, latin: Aetolia) er et fjellandskap i Hellas. Det omfattet omr\xc3\xa5det mellom elven Akheloos i vest og Korintbukta i s\xc3\xb8r. I vest grenset det mot Akarnania, i nord mot fjellregionen Dolopia, og i \xc3\xb8st mot Doris og Lokris. Det utgj\xc3\xb8r i dag den \xc3\xb8stlige delen av den regionale greske enheten og prefekturet Etoloakarnania.\n_START_SECTION_\nAitolias geografi\n_START_PARAGRAPH_\nElven Akheloos skiller Aitolia fra Akarnania i vest; i nord har det grenser mot Epirus og Thessalia; i \xc3\xb8st med Lokris; og i s\xc3\xb8r med innl\xc3\xb8pet til Korintbukta. I klassisk tid besto Aitolia av to deler: Gamle Aitolia i vest fra Akheloos til elven Evinos og oldtidsbyen Kalydon; og Nye Aitolia (eller Ervervede Aitolia) i \xc3\xb8st som strakte seg fra Evinos og Kalydon til ozolianske Lokris. Landet har et plant og fruktbar kystregion, og et innland best\xc3\xa5ende av fjell som ikke lar seg kultivere. Fjellene hadde mange ville dyr, og fikk ber\xc3\xb8mmelse i gresk mytologi som lokalisering for jakten p\xc3\xa5 det kalydonske villsvin.\n_START_SECTION_\nHistorie\n_START_PARAGRAPH_\nI henhold til tradisjonen var folket kjent som kuretere (nevnt av Homer) og lelegere de som f\xc3\xb8rst skal ha bosatt landet, men i en tidlig periode kom grekere fra Elis, ledet av den mytiske Aitolos som ga navn til navnet, og opprette kolonier. Dionysios fra Halikarnassos nevner at kuretere var det gamle navnet p\xc3\xa5 aitoliere og lelegere det gamle navnet p\xc3\xa5 lokrierne, Aitoliere deltok i Trojakrigen under deres kong Thoas (s\xc3\xb8nn av Andraimon)._NEWLINE_Aitoliere opprettet en sammenslutning av allierte, det aitoliske forbund, i tidlige tider. Det ble snart en mektig milit\xc3\xa6r konf\xc3\xb8derasjon og en gang rundt 340 f.Kr. ble den en av de ledende milit\xc3\xa6re styrkene i antikkens Hellas. Det hadde opprinnelig blitt organisert under styret til Filip II av Makedonia av byene i Aitolia for felles fordel og beskyttelse, og ble deretter en betydelig rival for de makedonske monarkene og det akhaiske forbund. Aitoliske forbund var et av de mer effektive politiske institusjoner som oppsto p\xc3\xa5 denne tiden. I 279 f.Kr. invaderte en stor mengde barbarer, gallere, det greske fastlandet, men de ble sl\xc3\xa5tt tilbake og drevet ut hovedsakelig av aitoliere._NEWLINE_I motsetningen til det akhaiske forbund, var det i det aitoliske forbundet en inndeling mellom de fulle medlemmer av forbundet og allierte over hvor Aitolia beholdt en lederstilling. Det gjorde det gjorde forbundet langt mer demokratisk og de halv\xc3\xa5rlige m\xc3\xb8tene i forbundet sammenfalt med idrettsleker slik at en langt h\xc3\xb8yere andel av befolkningen var til stede._NEWLINE_Aitoliere stilte seg p\xc3\xa5 samme side som Antiokos III av Selevkideriket mot den romerske republikk, og da Antiokos ble overvunnet i 189 f.Kr. ble Aitolia ogs\xc3\xa5 underlagt Roma. Som f\xc3\xb8lge av Lucius Mummius Achaicus erobring av Aitolia i 146 f.Kr. ble landet en del av den romerske provinsen Achaea._NEWLINE_Aitolias omd\xc3\xb8mme har v\xc3\xa6rt skadelidende fra en ganske fiendtlig kildebehandling. Den greske historikeren Polybios er i dag betraktet som s\xc3\xa6rlig fordomsfull og nedlatende til Aitolia grunnet at han st\xc3\xb8ttet seg p\xc3\xa5 aitoliernes motstander Aratos fra Akhaia._NEWLINE_I l\xc3\xb8pet av middelalderen var Aitolia en del av Det bysantinske rike og ble senere underlagt det muslimske Det osmanske rike: en relativt lite vellykket fors\xc3\xb8k p\xc3\xa5 \xc3\xa5 kolonisering, tok tyrkerne en stor andel av befolkningen og f\xc3\xb8rte dem bort som slaver._NEWLINE_Dimitrios Makris (ca. 1772\xe2\x80\x931841), en innf\xc3\xb8dt fra Aitolia, var en gresk milit\xc3\xa6r leder og motstandsmann i den greske uavhengighetskrigen mot tyrkerne (1821\xe2\x80\x931829).'